text: Politiet: Giv ikke efter for krav i fup-mails
  10 marts 2017 kl. 19.59
  Antallet af fup-mails er eksploderet, og politiet oplever, at borgere betaler de penge, svindlerne kræver
  -Det kan vi absolut ikke anbefale. Det giver bare svindlerne blod på tanden, siger Christian Østergård, der er specialkonsulent ved syd - og Sønderjyllands Politi.
  Politiet forsøger at få fat på svindlerne igennem efterforskning, men svindlerne sender ofte fra steder, hvor politiet ikke kan nå dem. Derfor er det hovedsageligt forebyggelse, der kan stoppe tendensen, mener Christian Østergård.
  - Back up, back up, back up – det kan redde dig. Nogle af de her virusser smadrer alle dine data, så det er umuligt at restaurere igen, hvis ikke du har en backup.
  Han understreger også, at det skal være en ekstern backup. Har den en online forbindelse til din computer, når virussen også derud. 
  - Vi har set en stigning i de første to måneder af året. Og lige her på det sidste er det eksploderet. Derfor skal vi have borgerne til at tænke sig om, så svindlerne stopper med at angribe Danmark.
  